13 Saa mekola menli nee anwumabɔvolɛma aneɛ ngakyile ne mɔ ka na menlɛ ɛlɔlɛ a, ɛnee mele kɛ ɛlawule anzɛɛ bulalɛ mɔɔ yɛ dede la.2 Na saa melɛ ngapezo ahyɛlɛdeɛ na mete fealeranu edwɛkɛ nwuanzanwuanza kɔsɔɔti abo na melɛ ndelebɛbo kɔsɔɔti, na melɛ diedi kɔsɔɔti mɔɔ maa mekola metudu awoka, na menlɛ ɛlɔlɛ a, menle ɛhwee.*3 Na saa mefa mɔɔ melɛ ye la amuala menea awie mɔ, na mefa me sonlabaka ne memaa mefa metu me nwo, na menlɛ ɛlɔlɛ a, mennyia nvasoɛ biala.4 Ɛlɔlɛ lɛ abotane yɛɛ ɔ ti akunlu le kɛnlɛma. Ɛlɔlɛ ɛnle anyebolo, ɔndu ɔ nwo, ɔmmemaa ɔ nwo zo,5 ɔnyɛ ninyɛne mgbane mgbane,* ɔnle angomedi, ɔnva ɛya. Ɔmbu ɛtane* nwo mgbonda.6 Ɔ nye ɛnlie ninyɛndane nwo, emomu ɔdi fɛlɛko wɔ nɔhalɛ ne anwo.7 Ɔto ɔ rɛle aze wɔ debie biala anu, ɔdie debie biala ɔdi, ɔlɛ debie biala anu anyelazo, ɔgyinla debie biala anloa.8 Ɛlɔlɛ ɛnwie ɛlɛ. Noko saa ngapezo nwo ahyɛlɛdeɛ wɔ ɛkɛ a, bɛbaye bɛavi ɛkɛ; saa aneɛ ngakyile wɔ ɛkɛ a, ɔ bo bapɛ; saa ndelebɛbo wɔ ɛkɛ a, bɛbapɛ nu.9 Ɔluakɛ yɛ ndelebɛbo ɛnli munli yɛɛ ngapezo mɔɔ yɛka la ɛnli munli,10 na saa mɔɔ di munli la ba a, mɔɔ ɛnli munli la bavi ɛkɛ.11 Mekɛ mɔɔ mele kakula la, mendendɛle kɛ kakula, mendwenlenle kɛ kakula, yɛɛ menzuzule edwɛkɛ nwo kɛ kakula la. Kɛkala mɔɔ meyɛ kpanyinli la, megyakyi ngakula ninyɛne ne mɔ ɛyɛlɛ.12 Kɛkala, yɛnwu ninyɛne monzomonzo wɔ bulalɛ neanleɛ nu, na akee yɛbanwu ninyɛne wienyi.* Kɛkala, mɔɔ meze la ɛnli munli, na kenle bie ɔbali munli, kɛ mɔɔ bɛze me kpalɛ la.13 Na kɛkala ninyɛne nsa ɛhye mɔ a wɔ ɛkɛ a: diedi, anyelazo, ɛlɔlɛ; na mɔɔ le kpole kpalɛ wɔ nu la a le ɛlɔlɛ.
twi_Latn